Rikunarita-ORG/Wikinium huggingface dataset:
# ააშ-იშ პრეზიდენტი

დონალდ ტრამპი
ჩე ჸუდე
**აშშ-იშ პრეზიდენტი** რე ააშ-იშ სახენწჷფო მოდუდე. ქიანაშ კონსტიტუციათ თინა რე თაშნეშე ფედერალური თარობაშ ხემანჯღვერი დო აკოანჯარაფილი ნძალეფიშ თარმანჯღვერი. პრეზიდენტი ოკო ორდას ააშ–შ მენოღალე, დუნაბადი ააშ–შ ტერიტორიას, ეკონია 14 წანაშ განწხანც ირიათო ოხორანდას ააშ–ს დო ვარდას ოკო 35 წანაშე უკულაში. პრეზიდენტობაშ ართი ხანი რე 4 წანა, ართი პიჯიშ პრეზიდენტო გჷშაგორუა შილებე ხვალე ჟირშა. 2025 წანაშე პრეზიდენტი რე დონალდ ტრამპი.

პრეზიდენტიშ რეზიდენცია იდვალუაფუ ჩე ჸუდეს.

## ქოძირით თაშნეშე

* ააშ-იშ პრეზიდენტეფიშ ერკებული

## რესურსეფი ინტერნეტის

* **ოფიციალური ვებ-ხასჷლა Archived 2008-01-12 ვებ-ხასჷლას Wayback Machine.**

|  |  |
| --- | --- |
|  |  *ათე სტატია **მერკე** რე. თქვა შეგილებუნა ქიმეხვარათ ვიკიპედიას დო გაგშათინათ დო გახვეიანათინ.* |
# მოგჷრძე ტვინი

მოგჷრძე ტვინი (ანიმაცია)
**მოგჷრძე ტვინი** (ლათ. *medulla oblongata*) — სენსორული დო მოტორული გინულაშ რეგიონი, ნამუეფით გაგაჩიშ ტვინიშ დო დუდიშ ტვინიშ შხვადოშხვა ნორთეფს შქას ყარენა. მოგჷრძე ტვინი ყინტუაშ, ჩიონიშ, შიკინიშ, გურიშრიაშ დო შხვადოშხვა ქიმინჯალაშ ბორჯის კუთეფიშ ყარაფის არეგულირენს; დუდიშ ტვინიშ შხვა ნორთეფწკჷმა ართო ზისხირჯერღვეფიშ გოფართაფა-აკონჭირაშ, გურიშგაფაშ დო შურიშღალაშ პროცესეფსჷთ ოკათუ. მოგჷრძე ტვინს იდვალუაფუ რეტიკულური ფორმაციაშ ნორთი, ნამუსჷთ უშქაშე რსხუ უღუ ლურ - სიკურცხეშ ციკლიშ რეგულირებაწკჷმა. მოგჷრძე ტვინიშ დოღამაკაფა შხირას ფატალურო (ღურათ) ითებუ.

## ლიტერატურა

* *კაციტაძე ზ.*, ქორთული სხუნუეფიშ ენციკლოპედია, ტ. 7, ხს. 56, ქართი, 1984 წანა.
# ურიული ნინა

| ურიული ნინა עברית |
| --- |
| გოფაჩილიე | ისრაელი, წყარმალუ იორდანეშ ბჟადალუ ძგა |
| მორაგადეეფიშ მუდანობა | 7 მლნ. |
| ოფიციალური სტატუსი | ოფიციალური ნინა ისრაელს |
| ლინგვისტური კლასიფიკაცია | აფროაზიური ფანია::: სემიტური ფანია :::ბჟადალური სემიტური ბუნა |
| ჭარილობაშ სისტემა | ურიული ანბანი |
| ნინაშ კოდეფი | ISO 639-1: he ISO 639-2: heb ISO/DIS 639-3: heb |
|  |

**ურიული ნინა** (עברית, **ივრით**), ორხველჷ სემიტური ნინეფიშ ქანაანური ბუნას. ურიული ნინაშ უჯვეშაში ძეგლეფიე: ბიბლია, ეპიგრაფიკული ძეგლეფი (გეზერიშ კალენდარი - ჯვ. წ. X ო., შილოახიშ მუკნაჭარა - ჯვ. წ. VII ო.), ოსტრაკა (სამარიაშე - ჯვ. წ. VIII ო., ლახიშიშე - ჯვ. წ. VI ო.), პალიმფსესტი იუდაშ ტიოზიშე (ჯვ. წ. VIII - VII ოშწანურეფი.), მონეტეფი, მუკნაჭარეფამი ოწონალეფი. ჯვ. წ. VI ოშწანურაშახ ურიული ნინა საართო-ოკათაშე ნინა რდჷ პალესტინას, მუდგაშ უკული დიჭყჷ თიში არამეიზაციაქ (უპირველაშ ირიშო - ნოღეფც). თე პერიოდის (ჯვ. წ. XII-II ოშწანურეფი.) ურიული ნინა ჩინებულიე მუჭოთ *ბიბლიაშ ურიული* ვარა *ჯვეში ურიული*. ახ. წ. III ოშწანურაშახ ურიული ნინა დიო ხოლოდ იხვარებაფუაფუდჷ ოფუტეშ მახორობას; ნოღას თის ირინუანდეს ხვალე გურაფილეფი - რაბინეფი, ნამუეფქუთ დარსხის „აკადემიური“ ლიტერატურა: ბიბლიაშ კომენტარეფი დო ბიბლიური კანონეფიშ გეძინელობეფი („მიშნა“, „თოსეფთა“, „მიდრაშეფი“). უმოსი გვიანს - იერუსალიმიშ დო ბაბილონიშ „თალმუდეფი“ (IV-V ოშწანურეფი.), ბიბლიაშ ტექსტეფიშ კითხირიშ წესეფიშ დო ვოკალიზაციაშ შანეფიშ კათელი „მასორა“(VI-VII ოშწანურეფი.). თე ლიტერატურაშ ნინა ჩინებულიე მუჭოთ *რაბინული ურიული* ვარა *მიშნიშ ურიული*. ჯვ. წ. III- ახ. წ. II ოშწანურეფიშ ხანიშიე იუდაშტიოზის (ყუმრანიშ დო მურაბათიშ ლეხერეფი) კჷლრჩქინელი გრაგნილეფი, ოსტრაკა, თაშნეშე ნახალ-ხევერს ნაძირეფი კორესპონდენცია. ბიბლიაშ უკულნეშიანი ურიული ლიტერატურაშ ნინა *ოშქარი ურიული* რე ჩინებული. ათეშ უკული იჭყაფუ *თეხანური ურიული* ხანა (კანკალეშა თისი ჩილათირო „ჯვეშურიულც“, „ივრითის“ უძახუნა, მუდგათ ურიულო „ურიული ნინას“ შანენც). თეხანური ურიული ნინა შურდინომბარილი ბიბლიაშ ნინა რე, ნამუსუთ XIX ოშწანურაშ ეკონიაშე სისტემატურო იქიმინუ ლიტერატურა (ხანტური, ოგურაფალი, პერიოდიკა), ოდო ისრაელიშ სახენწჷფოშ დორსხუაფაშ უკული (1948) თე სახენწჷფოშ ოფიციალური ნინა რე.

## ქოძირით თაშნეშე

* ურიული ჭარალუა
* იდიში
* იდისტიკა
* იუდაიზმი
* იუდაისტიკა

## მუმახვარებელი ოხემანჯღვერეეფი, ქრესტომათიეფი, ლერსიკონეფი

* წერეთელი, კონსტანტინე: **ბიბლიაშ ურიული – Biblical hebrew**: გრამატიკა, ქრესტომათია, ლერსიკონი : ოხემანჯღვერე / [რედ.: მ. გოცირიძე] - ქართი : ქართიშ უნ-ტიშ გჷშმაშკუმალარობა, 2001 - ეჯღუნებჷ საქორთუოს ურიეფიშ დოკვირდაფაშ 2600 წანაშდუც . ISBN 99928-58-37-0
* მალერი, ისრაელ: **ალეფბეთი: ურიული ანბანი შხვადოშხვა ხანიშ ბაღანეფშო** [მათარგმ. გურამ ბათიაშვილი, მახანტ. მ. ჟერებჩევსკი] - ქართი 2004
* **ურიული ანთოლოგია** / პროექტიშ ავტ. სოსო ჯინჯიხაშვილი ; [აკმადგინალი. ირმა აბაშიძე ; რედ. მამუკა ბუცხრიკიძე] - ქართი 2008. შპს ჟურნ. "თბილისელები"

## რესურსეფი ინტერნეტის

* ქართიშ ივანე ჯავახიშვილიშ ჯოხონობაშ სახელნწჷფო უნივერსიტეტი, ურიისტიკა-არამეისტიკაშ საბაკალავრო პროგრამა (მორჩილი დოხასიათაფა)*[ღურელ რსხილი]*
# ფოქვა

ფოქვა
პრომეთეშ (ყუმისთავიშ) ფოქვა საქორთუოს
ტობა კარსტულ ფოქვას, სლოვენია
**ფოქვა** — ფართო სიქოქე დიხაუჩაშ ქერქიშ ჟილენი ფას, დიხაშ ჟინპიჯიშა კილმურს რხვილეფით. წჷმიქიმინუ წყარს გჷმანწყუმუ ქირთეამ ქანეფიშ (კირქუა, დოლომიტი, თაბაშირი დო შხვ.) გიშატიტონუათ დო გინორხუალათ, თაშნეშე სუფოზიური, აბრაზიული, ეოლური დო შხვა პროცესეფიშ შედეგო.

არძაშე დიდი ზჷმაშ ფოქვეფი რე კარსტული ფოქვეფი. თინეფი წჷმოქიმინუნა მიარეკილომეტრიან დო მიარესართულამ რთულ ფოქვურ სისტემედს, ნამუეფსჷთ დიხაშგიმენი წყარმალუეფი მეურს, კანკალეშა მუთმოფხვადჷნა ტობეფი, წყარგელაფუეფი, სტალაქტიტეფი, სტალაგმიტეფი დო შხვა კარსტული ფორმეფი.

მოსოფელიშ უგჷრძაში ფოქვური სისტემეფი რე: მამონტ-ფლინტ-რიჯი — (გჷმორკვიაფილი ნორთიშ სიტომბა - 587 კმ) (ააშ), ჰელოხი — 194 კმ (შვეიცარია), ოპტიმისტური — 230 კმ (უკრაინა), ახალი ათონიშ ფოქვა — 3,3 კმ (საქორთუო). კანკალე ფოქვა ქირქეთ ინმურს დიხაშ სიტომბაშა დო თ. გ. ჩეგემს წჷმოქიმინუნს. უტომბაში ჩეგემეფი რე: კრუბერიშ ფოქვა (საქორთუო) - 2190 მ, თირამი ჩეგემი — 1753 მ (საქორთუო, ბზიფიშ ქჷნდჷრი), ლამპრეჰტსოფენი - 1632 მ (ავსტრია), ჟან-ბერნარი — 1602 მ (საფრანგეთი), ტორკა-დელ-სიერა 1589 მ (ესპანეთი), პიერ-სენ-მარტენი — 1342 მ, (საფრანგეთი), მუთმოფხავდჷნა მიარესართულამი ფოქვეფი ხოლო (სამანგ. ცუცხვათიშ ფოქვა).

## ლიტერატურა

* ქორთული სხუნუეფიშ ენციკლოპედია, ტ. 7, ხს. 236, ქართი, 1984 წანა.
* მარუაშვილი ლ., მღვიმეთმცოდნეობის საფუძვლები, თბ., 1973.
# ჰერბერტ ჯორჯ უელსი

|  |
| --- |
| ჰერბერტ ჯორჯ უელსი |
|  |
| დაბადებაშ თარიღი: |
21 ეკენია, 1866
 |
| დაბადებაშ აბანი: |
ბრომლი, კენტიშ ოგრაფე, ინგლისი
 |
| ღურაშ თარიღი: |
მარაშინათუთა 13,, 1946 (79 წანერი)

 |
| ღურაშ აბანი: |
რიჯენტს-პარკი, ლონდონი, ინგლისი
 |
| ერუანობა: |
ინგლისარი
 |
| საქვარუა: |
ჭარუ, ნოველისტი, ისტორიკოსი, ჟურნალისტი
 |
| პერიოდი : |
1895—1946
 |
| Magnum opus: | *ბორჯიშ მანქანა* (1895) *ექიმი მოროშ კოკი* (1896) *ოქიანუეფიშ ლჷმა* (1898)მუჟამს რულენჯი გოკურცხუ *(1899)* მაართა ადამიერეფი თუთას *(1901)* ენ ვერონიკა *(1909)* |
| ჟანრი: |
ომენცარე ფანტასტიკა, სოციალური რეალიზმი
 |
| ნინა: |
ინგლისური ნინა
 |
|  |

**ჰერბერტ ჯორჯ უელსი** (ინგლ. Herbert George Wells; დ. 21 ეკენია, 1866, ბრომლი, კენტიშ ოგრაფე, ინგლისი — ღ. 13 მარაშინათუთა, 1946, რიჯენტს-პარკი, ლონდონი, ინგლისი) — ინგლისარი ჭარუ. უელსი რე ავტორი ფენტეზიშ, ისტორიული დო ბიოგრაფიული ჟანრიშ ნახანდეფიშ. უელსი უმოსო შინელი რე ომენცარე ფანტასტიკაშ ჟანრით. ჸათეშ გეშა უელსის ომენცარე ფანტასტიკაშ მუმას ხოლო უძახჷნა.

გურაფულენდჷ მენცარობაშ ომაფე კოლეჯის. რდჷ ფუტურისტი, სოციალისტი დო პაციფისტური იდეეფიშ პროპონენტი. უელსიშ არძაშე უმოსო ჩინებული ნახანდი რე "ბორჯიშ მანქანა", ნამუქჷთ 1895 წანას გიშართჷ. ომენცარე ფანტასტიკაშ გარდა უელსი რე ავტორი შხვადოშხვა პოლიტიკური დო დიდაქტიკური ნაჭარეფიშ ხოლო. უელსი ოთხიშა რდჷ ნომინირაფილი ნობელიშ პრემიაშა ლიტერატურაშ დარგის. გიშარჩქინელი ინგლისარი ავტორი ბრაიან ოლდისი ჰერბერტ უელსის ომენცარე ფანტასტიკაშ ჟანრიშ შექსპირს უძახუდჷ.

## ლიტერატურა

* Dickson, Lovat. H. G. Wells: His Turbulent Life & Times. 1969.
* Roberts, Adam. H G Wells A Literary Life. Springer International Publishing, 2019, ISBN 9783030264215.

## რესურსეფი ინტერნეტის

ვიკიოწკარუეს**?** რე ხასჷლა თემაშენ:
ჰერბერტ ჯორჯ უელსი ჰერბერტ ჯორჯ უელსი — კინოფილმეფიშ ინტერნეტ მუნაჩემეფიშ ბაზას (ინგლისური)
* ჰერბერტ ჯორჯ უელსი საიტის Discogs
* *Future Tense – The Story of H. G. Wells* at BBC One – 150th anniversary documentary (2016)
* ჰერბერტ ჯორჯ უელსი - ნახანდეფი პროექტ „გუტენბერგის“
# საბორიო (მონწყილობა)

საბორიო, ტალინი
**საბორიო** თაშნეშე **ფლუგერი** (ნიდერლ. Vleugel, გერმ. Flügel — სუა) — მეტეოროლოგიური მონწყილობა ბორიაშ ჸურენობაშ (მინშა ბიწორაშ) ოზჷმალო ვარ-და დეკორატიული აქსესუარი, კინოხ მორჩილი შილა კონკის.

## გალერეა

* ვილდაშ საბორიო
* დეკორატიული საბორიო, ტალინი
* 11-მეტრიანი საბორიო ლაზდინაიშ რაიონს, ვილნიუსი
* ჯვეშობური საბორიო ლივერიშ ფორმათ იურმალას, ლატვია
* კატუშ ფორმაშ დეკორატიული საბორიო (უკრაინა)
* დეკორატიული საბორიო, ნამუთ მიშაღალირი რე გინესიშ რეკორდშა მუჭოთ არძაშ უკაბეტაში (ხერეს-დე-ლა-ფრონტერა)
* საბორიო ოკუმალე მილს

|  |  |
| --- | --- |
|  |  *ათე სტატია **მერკე** რე. თქვა შეგილებუნა ქიმეხვარათ ვიკიპედიას დო გაგშათინათ დო გახვეიანათინ.* |
# ელექტრული დენი

**ელექტრული დენი** — დომუხტილი წულუკეფიშ მეწურაფილი ყარაფი, სამანგათ *ელექტრული ვეშ* გოლინათ. კონტექსტიშ მეჯინათ თინა შილებე თაშნეშე შანენდას დენიშ ნძალას. დენიშ გინმაღალარი წულუკეფი შილებე ორდან ელექტრონეფი (გჷმატარეფს), იონეფი (ელექტროლიტეფს), თინეფშე ჟირხოლო (პლაზმას) ვარდა ელექტრონეფი დო თ.ჯ. *რხვილეფი* (გვერდოგჷმატარეეფს).

## თაშნეშე ქოძირით

* ამპერი
* დენიშ კორკუ
* ჭაჭმენტური ვე

## სქოლიო

|  |  |
| --- | --- |
|  |  *ათე სტატია **მერკე** რე. თქვა შეგილებუნა ქიმეხვარათ ვიკიპედიას დო გაგშათინათ დო გახვეიანათინ.* |
# დაჩხირი

დაჩხირი
**დაჩხირი** — ინწრო სმებათ, ოჟღერჟღელაია გაზეფიშ ვარ-და პლაზმაშ გვალოიანუა, ნამუთ გითმიჭყაფუ მუჭოთ გეჸვენჯი ქიმინუეფიშ შედეგი -

* ოჭუაშეშ მოხვამილაფირი/გარძახი გარჩხიალება გოთანჯილ ჭურჭულშახ;
* ქიმიური რეაქცია;
* ოჭუაშეშ დო მაღალი ნჭუშ დენიშ ურთიართმოხუჯათ.

დაჩხირი რე ჭუალაშ პროცესიშ თარი ფაზა დო უღჷ მუშითმოდვალაშ ჭყანა. დაჩხირიშ დორხველი ტემპერატურა გერსხილი რე დაჩხირიშ წყუშა.

ოურდუმე საქმეს ტერმინი „დაჩხირი“ გჷმირინუაფუ დაჩხირმაჸათამუ ანჯარიშე ჸოტამაშ ეიოშანალო.

დაჩხირიშ მეგორაფა დო მორთაფა იკოროცხჷ კოჩიშობაშ ართ-ართ უკაბეტაშ მეჭირინაფათ. პირველჸოფური ადამიერი დაჩხირს პატის არძენდჷ დო ქოთ ოშკურუდჷ. დაჩხირიშ მეშქაშობათ ადამიერქ შილებუ - რგილი კლიმატური პიჯალეფიშ გინოღალა, ოჭკომალიშ კეთება, სერით ტერიტორიაშ გოსინთაფა, ტყარ ჩხოლარეფიშ გინოჸოთამა, ტყათ ფორილი ტერიტორიაშ გინოწიმინდუა დო თინეფიშ ოთასალ მინდორეფო გინოქიმინუა, კიციშ დამუშება, მეტალეფიშ ნდღულაფა დო შხვ.

დაჩხირი უკებუ სერიოზული შანულობა მუსხირენ მითოლოგიას. ჯვეშბერძენულ მითოლოგიას დაჩხირწკჷმა რდჷ მერსხილი მუსხირენი ღორონთიერება (გეფესტი, ვესტა, ჰესთია, ტიტანი პრომეთე). ჯვეშინდურ მითოლოგიას დაჩხირიშ ღორონთიერება რდჷ აგნი, კელტურ მითოლოგიას დაჩხირიშ ღორონთიერებას ბრიგიდი ჯოხოდჷ. ზოროასტრიზმის დაჩხირი რე ღორონთიერი სტიქია დო გჷმოხანტუნს უმაღალაშ სიმართლეს, არტის.

წყარწკჷმა, დიხაწკჷმა დო ჰეერწკჷმა ართო დაჩხირი იკოროცხუ ართ-ართ პირველურ ელემენტო.

## სქოლიო

ვიკიოწკარუეს**?** რე ხასჷლა თემაშენ:
დაჩხირი
# ტუარეგეფი

ტუარეგი ქომოლკოჩი
ტუარეგი ქომოლკოჩი
აფრიკაშ ტერიტორია, სოდე შანულამი მუდანობაშ ტუარეგეფი ოხორანა
**ტურეგიშ კათა** (არაბ. الطوارق‎‎) — ბერბერეფიშ მონძალაშ კათა ტრადიციული გეგია რინაშ წესით. საჰარაშ დინოხოლენი ტერიტორიაშ თარი მახორობა. თარო ოხორანა საჰარაშ მალიშ დო ნიგერიშ ტერიტორიეფს. თინეფი სადღამუშოთ ყარენა სახენწჷფოეფიშ სახენწჷფო ხურგეფიშ გალე. თინეფიშ მორჩლი ნორთი ოხორანს ობჟათე-ბჟაეიოლ ალჟირს, ობჟათე-ბჟადალ ლიბიას დო ოორუე ბურკინა-ფასოს, თაშნეშე მორჩილი ნორთი ოორუე ნიგერიას. აფრიკაშა არაბეთიშ ჩქონშე მიშართეს. თინეფი მაართათ დიგურუ ანრი დიუვერიექ. ტუარეგიშ ნინა მაკრონინათ იკლასიფიცირებუ დო თიშა მორაგადე ადამიერეფიშ რიცხუ დოხოლაფირო 5,7 მილიონ ადამიერს აკმადგინანს.

2012 წანაშ პირელიშ დაჭყაფუს, მალის დორხველური ვაღიარაფილი სახენწჷფო — აზავადიშ დორსხუაფა გჷმაცხადეს.

## საინტერესო ფაქტეფი

* კათაშ ჯოხოდვალა გეძჷ ავტომობილიშ მოდელს Volkswagen Touareg.
* ტუარეგეფიშ სტილიზაფილი გჷმოხანტუალა „დაკარიშ“ რალი-რეიდიშ სიმბოლო რე.
* არსებენს თე კათაშ კოხოდვალაშ წვანე ჩაიშ ჯიში.
* ტუარეგეფი — ფილმი „საჰარაშ“ ართ-ართი პერსონაჟეფი რენა.
* ტინ ჰინანიშ საფულაშ მოშინაფა რე კომპიუტერული ვიდეო-ლაჸაფის Amnesia: The Dark Descent.
* მალიშ ნოღა ტიმბუქტუქ გორჩქინდჷ მუჭოთ ტუარეგეფიშ ბანაკიქ.

## რესურსეფი ინტერნეტის

ვიკიოწკარუეს**?** რე ხასჷლა თემაშენ:
ტუარეგეფი Tuareg Culture and Art Archived 2011-06-04 ვებ-ხასჷლას Wayback Machine. , Bradshaw Foundation
* Franco Paolinellli, "Tuareg Salt Caravans"*[ღურელ რსხილი]*, Bradshaw Foundation
* Origin and History of the Tuareg Archived 2023-11-20 ვებ-ხასჷლას Wayback Machine.
* Italian Wikipedia: A comprehensive tuareg chronology along with lists of *amenokals* from Kel Ahaggar, Kel Adagh and Kel Azawagh (იტალიური).
* Rain for the Sahel and Sahara - a non profit that partners with Tuareg communities in Niger

## სქოლიო
# ააშ-იშ საპრეზიდენტო გიშაგორუეფი 2020

ააშ-იშ საპრეზიდენტო გიშაგორუეფი 2020
ინგლ. 2020 United States presidential election|

---

 |
|

|  |  |  |
| --- | --- | --- |
|  | **3 გერგობათუთა 2020 (2020-11-03)** | → 2024  |

 |
|

|  |
| --- |
|

---

 |
| გიშმაგორალეფიშ კოლეგიაშ არძა 538 ოგიშაგორუე ხონარი მაგებელო უციო რე 270 ოგიშაგორუე ხონარი |
| გიშმაგორალეფიშ აქტიურობა | TBD |
|   |  |  |
| ნომინანტი | **ჯო ბაიდენი** | დონალდ ტრამპი |
| პარტია | დემოკრატიული | რესპუბლიკური |
| ოდაბადური შტატი | პენსილვანია | ნიუ-იორკი |
| გიშმაგორალეფიშ  ხონარი | 75,196,516 | 70,803,881 |
|  ხონარეფი | **279** | **214** |
| პროცენტულობა | 50,6% | 47,7% |

 |
|

---

 |
| გიშმაგორალეფიშ მუდანობა ააშ-იშ შტატეფიშ მეჯინათ |
|

---

|  |  |
| --- | --- |
| **პრეზიდენტი გიშაგორუეფშახ**
დონალდ ტრამპი
რესპუბლიკური | **გიშაგორილი პრეზიდენტი**
ჯო ბაიდენი
დემოკრატიული |

 |

**2020 წანაშ ააშ-იშ საპრეზიდენტო გიშაგორუეფი** (ინგლ. 2020 United States presidential election) — რანწკო 59-ა საპრეზიდენტო გიშაგორუეფი ააშ-ს, ნამუქჷთ იმანჯჷ 2020 წანაშ 3 გერგობათუთას. რესპუბლიკურ პარტიაშე საპრეზიდენტო კანდიდატი რე დონალდ ტრამპი, დემოკრატიულ პარტიაშე — ჯო ბაიდენი. რესპუბლიკარეფიშ ვიცე-პრეზიდენტალაშ კანდიდატი რე მაიკ პენსი, დემოკრატეფიშ – კამალა ჰარისი. ასეშო კოროცხილი რე ხონარეფიშ 92%.

## რესურსეფი ინტერნეტის

* 2020 წანაშ გიშაგორუეფი Archived 2020-09-11 ვებ-ხასჷლას Wayback Machine.